Wɔatwerɛ nsɛm wei ɛwɔ Asante kasa mu Nkrumah James Eric pronounciation of "Nkrumah James Eric" (help·info) yɛ Ghana amanyɔni na ɔsan ka mmarahyɛbedwafoɔ a wɔdi kan wɔ kwasafoman Ghana na ɔgyinaa mu maa NDC wɔ Awutu/Senya abatoɔ mpɛsoa so. Yɛwoo Nkrumah wɔ Ayɛwohomumɔ da a ɛtɔ so du wɔ afe apem, ahankron ne aduasa-nsia (1936) mu. Ɔkɔɔ Sukuupɔn wɔ 'Kwame Nkrumah Idiological College' a ne nsa kaa ne GCE Advanced level. Ɔyɛɛ adwuma sɛ ɔkyerɛkyerɛni ansa na ɔrekɔ mmarahyɛbedwafie. Ɔhyɛɛ n'amanyɔsɛm dwumadie ase wɔ afe apem, ahankron ne aduokron mmienu (1992) mu na ɔtuu ne ho sii hɔ sɛ ɔrepere abɛyɛ NDC mmarahyɛbedwani wɔ ne mpɛsoa so wɔ mfimfini mantam mu a ɛwɔ Ghana bere a wɔrehyɛ Ghana mmarahyɛbadwafie abatoɔ a edi kan ase wɔ afe apem, ahankron ne aduokron mmienu (1992) mu. Ɔdii nse wɔ mmarahyɛbedwa a edi kan no mu wɔ Ghana Kwasafoman a ɛtɔ so nnan wɔ Ɔpɛpɔn da a ɛtɔ so nson wɔ afe apem, ahankron ne aduokron mmiɛnsa (1993) mu bere a wɔpae mu kaa sɛ woadi nkunim wɔ Ghana abatoɔ a wɔtoo no Ɔpɛnimaa da a ɛtɔ so aduonu-nkron wɔ afe apem, ahankron ne aduokron mmienu (1992) mu.